SOLAR วิ่ง4วันติด ผู้บริหารยันไม่มีพัฒนาการต่อราคาหุ้น ฟาก โบรกฯชี้เสี่ยงติด Cash Balance
SOLAR วิ่งแรง 4 วันติด ผู้บริหารยันไม่มีพัฒนาการสำคัญต่อราคาหุ้น ฟาก โบรกฯ ชี้เสี่ยงติด Cash Balance ล่าสุด ณ เวลา 14.40 น. ราคาหุ้น SOLAR อยู่ที่ 2.76 บาท บวก 0.06 บาท หรือ 2.22% สูงสุดที่ 3.02 บาท ต่ำสุดที่ 2.68 บาท ด้วยมูลค่าซื้อขาย 68.22 ล้านบาท
7 ก.พ. 2561

สืบเนื่องจาก ช่วง 2-3 ที่ผ่านมาราคาหุ้น บริษัท โซลาร์ตรอน จำกัด (มหาชน) หรือ SOLAR ปรับตัวขึ้นอย่างต่อเนื่อง รวมทั้งมีมูลค่าซื้อขายต่อวันเข้ามาอย่างหนาแน่น ซึ่งเช้าวันนี้ (7 ก.พ.) บริษัทได้ออมายืนยันว่า ยังไม่ได้มีพัฒนาการใดๆ ที่สำคัญเพิ่มเติม ทั้งนี้หากบริษัทมีข้อมูลหรือพัฒนาการที่สำคัญ บริษัทจะแจ้งให้ทราบโดยเร็วที่สุด
สำหรับราคาหุ้น SOLAR นั้นได้ปรับตัวขึ้นติดต่อกัน 4 วันทำการ โดยราคาหุ้นดีดตัวขึ้นอย่างโดดเด่นเมื่อวันที่ 5-6 ก.พ. สวนทิศทางตลาดหุ้นไทยที่ร่วงลงแรง
ทั้งนี้ ล่าสุด ณ เวลา 14.40 น. ราคาหุ้น SOLAR อยู่ที่ 2.76 บาท บวก 0.06 บาท หรือ 2.22% สูงสุดที่ 3.02 บาท ต่ำสุดที่ 2.68 บาท ด้วยมูลค่าซื้อขาย 68.22 ล้านบาท

ด้าน บล.ซีไอเอ็มบี (ประเทศไทย) ระบุในบทวิเคราะห์ว่า จากข้อมูลการซื้อขายรายสัปดาห์ (2 – 7 ก.พ.61) คาดว่า SOLAR มีโอกาสติด Cash Balance สัปดาห์หน้า หากราคาปิดพรุ่งนี้ (8 ก.พ.) มากกว่าหรือเท่ากับ 12.10 บาท
อนึ่ง 1) กรณีหลักทรัพย์ใดติด Cash Balance Warrant ทุกตัวของหลักทรัพย์นั้นจะติด Cash Balance ตามด้วย
2) สมมติฐานที่เราใช้คำนวณอยู่ภายใต้เกณฑ์ (1) มูลค่าการซื้อขายเฉลี่ยต่อวันในรอบสัปดาห์ &gt;= 100 ล้านบาท (กลุ่ม SET) หรือ มูลค่าการซื้อขายเฉลี่ยต่อวันในรอบสัปดาห์ &gt;= 80 ล้านบาท (กลุ่ม MAI) (2) Turnover ratio &gt;= 40% และ(3) P/E &gt;= 40 หรือ มีผลการดำเนินงานขาดทุนสำหรับ ใบสำคัญแสดงสิทธิ (warrant) (1) มูลค่าการซื้อขายเฉลี่ยต่อวันในรอบสัปดาห์ &gt;= 100 ล้านบาท (2)Turnover ratio &gt;= 100% และ(3) Premium&gt;= 20%
กลต. ปรับสูตรการคำนวณ Turnover list โดยเริ่มตั้งแต่ วันที่ 28 พฤศจิกายน 2557 ซึ่งรายชื่อหลักทรัพย์ที่ติด Turnover list ที่คำนวณตามการปรับปรุงนี้จะประกาศครั้งแรกในวันที่ 4 ธันวาคม 2557 โดยมีหลักการดังนี้
(1) P/E Ratio จะไม่นำกำไรจากเงินลงทุนในหลักทรัพย์มาหักออกจากกำไรสุทธิ
(2) Free float จะไม่นำจำนวนหลักทรัพย์ที่ซื้อขายตามรายงานมาตรา 59 และมาตรา 246 ที่มีการเปลี่ยนแปลงในรอบการคำนวณ มาปรับจากค่า free float ในรอบนั้นๆ